**tájékoztató adatok**

* 1. **Az ajánlatkérő megnevezése:**

Debrecen Megyei Jogú Város Önkormányzata (a továbbiakban: „Kiíró” vagy „Ajánlatkérő”)

Székhely: 4024 Debrecen, Piac u. 20.

Internetcím: kozbesz.titkarsag@ph.debrecen.hu

Tel.: +36 52511550

Fax: -

* 1. **A tervpályázat pontos címe, tárgya, célja és jellege:**
		1. **A Tervpályázat címe:**

Debrecen Nemzetközi Repülőtér új terminálépület és környezete, valamint új futópálya és kapcsolódó burkolt felületek tervezése

* + 1. **A Tervpályázat tárgya és célja:**

A tervpályázat tárgya a Debrecen Nemzetközi Repülőtér új terminálépület és környezete, valamint új futópálya és kapcsolódó burkolt felületek megtervezése.

A reptéri létesítmények jelenlegi befogadóképességének, valamint a terhelési adatainak ismeretében, és a fent leírt fejlődés következtében, a város a repülőtér területén belül, új gépállások, egy bővíthető utasforgalmi épület, egy eszköztároló, parkoló és egy havasbázis kialakítását tervezi.

A fejlesztést DMJV Önkormányzata 3 millió utas / év kapacitáshoz tervezi.

A tervezési terület Debrecen 0493/64 hrsz-ú ingatlan, mely a város belterületén a 47-es számú Debrecen – Szeged II. rendű főút és a 106 számú Debrecen- Nagykereki vasútvonal között helyezkedik el.

A tervezési feladat három fő részből tevődik össze:

ÚJ FUTÓPÁLYA ÉS GURULÓÚT RENDSZER

ÚJ UTASFORGALMI TERMINÁL ÉS KÖRNYEZETÉNEK KIALAKÍTÁSA

KISGÉPES ZÓNA

További információk a tervpályázati dokumentációban találhatók.

* + 1. **A Tervpályázat célja:**

A dokumentációban megfogalmazott tervezési program megvalósítására pályázati formában keresi Kiíró a legjobb tervet és ez alapján a feladat tervezésére legalkalmasabb tervezőt annak érdekében, hogy a kiírásban meghatározott feltételeknek legjobban megfelelő, magas szintű mérnöki és üzemeltetési megoldással valósulhasson meg.

* + 1. **Tervpályázat jellege:**

a) A tervpályázat jellege: tervpályázat

b) A tervpályázati eljárás formája: uniós értékhatárt elérő, nyílt eljárás

c) A tervpályázat: nyílt és titkos

d) A tervpályázat lebonyolítása

* a Közbeszerzésekről szóló 2015. évi CXLIII. törvény (a továbbiakban: Kbt.) ,
* a tervpályázati eljárásokrólszóló 310/2015.(X.28.) Korm. rendelet,
* közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegezésről szóló 44/2015. (XI. 2.) MvM rendelet
* az elektronikus közbeszerzés részletes szabályairól szóló 424/2017 (XII.19.) Korm. rendelet. (EKR rendelet)
* valamint a jelen tervpályázati kiírás előírásai

szerint történik.

* 1. **A tervpályázaton való részvétel feltételei:**

A tervpályázaton azon természetes-, vagy jogi személy, egyéni cég vagy személyes joga szerint jogképes szervezet (továbbiakban Pályázó) vehet részt, aki, illetve amely a tervpályázati kiírásban meghirdetett feladat elkészítésére vállalkozik alábbiak szerint:

1. A Pályázó azzal, hogy pályaművét benyújtotta, a jelen tervpályázati kiírás feltételeit magára nézve kötelezőnek elfogadta;
2. nyilatkozik arról, hogy a vele szemben a vonatkozó érvényes magyar jogszabályokban megfogalmazott összeférhetetlenségi okok egyike sem áll fenn (a 310/2015.(X.28.) Korm. rendelet 18.§ (4) és (5) bekezdése);
3. nyilatkozik arról, hogy szakmai tevékenysége körében - három évnél nem régebben meghozott jogerős ítéletben megállapított - jogszabálysértést nem követett el;
4. nyilatkozik arról, hogy a pályázatot benyújtó(k)nak van legalább 1 fő építészeti tervezési területű („É” jelű) és/vagy 1 fő közlekedési építmények tervezési szakterületű („KÉ” jelű) tervezője, aki saját országában, vagy abban az országban, ahol munkáját végzi jogosult hivatalos építész és közlekedési létesítmény tervező tervezői munkavégzésre;
5. elfogadja, hogy a győztes Pályázókkal az Ajánlatkérőnek csak abban az esetben van lehetősége szerződést kötni, amennyiben tervezési jogosultságuk a Magyar Építész Kamaránál és a Magyar Mérnök Kamaránál akkreditálásra kerül, vagy a tervezésbe olyan magyar tervezőirodát von be partnerként, amely rendelkezik a szükséges jogosultságokkal. A szerződéskötéskor meglévő akkreditált tervezői jogosultság vagy akkreditált jogosultsággal rendelkező partner megléte a Pályázó felelőssége;
6. a pályamű szerzőit név szerint megnevezi, és a megnevezett szerző(k) a tervezési feladat ellátására jogosultak,
7. a tervpályázat eredményhirdetésének időpontjában a szerzőkkel a feladat továbbtervezésére érvényes szerződéses megállapodással, vagy munkaszerződéssel rendelkezik,
8. elfogadja, hogy a tervpályázaton csak egy pályaművel vehet részt,
9. felhatalmazza az Ajánlatkérőt, hogy a pályamű egy példányát a tervpályázat tárgyának kulturális jelentőségére tekintettel megőrizze és kiállítsa;
10. nyilatkozik, hogy a tervezési feladat elkészítésére vállalkozik és arra alkalmas;
11. vállalja, hogy a tervpályázat titkosságát megőrzi.
	1. **A teljes tervpályázati dokumentáció elektronikus elérésének módja:**

Ajánlatkérő a pályázati tervdokumentációt kizárólag az Elektronikus Közbeszerzési Rendszeren keresztül teszi közzé. A dokumentáció nyilvános, azt a rendszerben történő regisztrációt követően bármely érdekelt gazdasági szereplő térítésmentesen letöltheti. Az EKR rendszer elérési útja: <http://ekr.gov.hu>

Az eljárás során keletkező – Pályázókat érintő – dokumentumokat ajánlatkérő elektronikus úton az EKR-en keresztül egyidejűleg juttatja el minden gazdasági szereplő számára.

* 1. **A pályaművek díjazására és megvételére szánt összeg, ezen belül a díj legnagyobb és a megvétel legkisebb összege:**

A pályaművek díjazására és megvételére nettó 16.500.000,- Ft áll rendelkezésre.

A díj legnagyobb összege: nettó 7.000.000,- Ft.

A legalacsonyabb díj nettó 1.500.000.- Ft.

A megvétel legkisebb összege: nettó 500.000,- Ft.

* 1. **Az összes pályázónak adott esetben fizetett költségtérítésre vonatkozó adatok:**

Kiíró a pályázók részére nem fizet költségtérítést.

* 1. **A bírálóbizottság elnökének (társelnökének) és tagjainak (póttagjainak) neve és az általuk képviselt szervezet:**

A Bíráló Bizottság összetétele:

Szavazásra jogosultak:

|  |  |  |
| --- | --- | --- |
| Poszt | Név | Jelölő szervezet |
| Elnök | Dr. Papp László | Ajánlatkérő |
| Társelnök | Pecsenye Béla (építész) | Magyar Építész Kamara |
| Tag | Dr. Barcsa Lajos | Ajánlatkérő |
| Tag | Gábor István (építész) | Ajánlatkérő |
| Tag | Sziki Gyula (építész) | Ajánlatkérő |
| Tag | Fördős László (építőmérnök) | Ajánlatkérő |

Szavazásra nem jogosult szakértők:

|  |  |  |
| --- | --- | --- |
| Poszt | Név | Jelölő szervezet |
| Üzemeltetési szakértő | Vajda János | DEBRECEN INTERNATIONAL AIRPORT Korlátolt Felelősségű Társaság |
| műszaki szakértő | Kovács Zoltán | DEBRECEN INTERNATIONAL AIRPORT Korlátolt Felelősségű Társaság |
| jogi szakértő | Dr. Kovács Ádám | Ajánlatkérő |
| légiközlekedési szakértő | Szlifka Gábor | HungaroControl Zrt.  |
| közlekedési szakértő | Komjáty László | Magyar Mérnök Kamara (Közlekedési Tagozat) |
| légiközlekedési szakértő | Sipos Zoltán | ITM |
| műszaki szakértő | Zaják Krisztián | WizzAir Ltd. |
| Műszaki szakértő | Pacza Gergely | Ajánlatkérő |
| Közbeszerzési-, jogi szakértő | Dr. Paróczai Bernadett | Ajánlatkérő |
| Közbeszerzési szakértő | Krajczár László | Ajánlatkérő |
| Műszaki szakértő | Joó László | Ajánlatkérő |

Póttagot Ajánlatkérő nem kíván delegálni.

 Jelen eljárás során a felelős akkreditált közbeszerzési szaktanácsadó:

 Dr. Paróczai Bernadett

Lajstromszáma: 00176

Elérhetősége: 4030 Debrecen, Balogh M. u. 6/a.

Email cím: kozbeszerzes@ph.debrecen.hu

* 1. **Tervpályázati határidők:**

A Tervpályázat részletes időprogramja:

|  |  |
| --- | --- |
| Helyszíni szemle időpontja: | 2021.09.27. 10:00 |
| Kérdések feltételének határideje: | 2021.10.01. 24:00 |
| Kérdésekre adott válaszok határideje: | 2021.10.12. 24:00 |
| Pályaművek beadásának határideje: | 2021.11.23. 12:00 |
| Pályázatok bontásának határideje: | 2021.11.23. 12:00 |
| Pályázat eredményének kihirdetése, a díjak átadása: | 2021.12.23. 10:00 *(tervezett időpont)\** |

\*Az eredményhirdetés tényleges időpontjáról Ajánlatkérő az EKR rendszeren keresztül értesítést küld a pályázók részére.